Document ID: /roh_data/filtered/fineweb-2-filterrobots_roh.jsonl.gz/8502

Per mantegnair il caracter da festival, datti occurrenzas live en lieus virtuals. Auturs ed auturas preschaintan venderdi e sonda proxima lur ovras en prelecziuns e temas litterars stattan en il center da rundas da discussiun, nua ch'il public survegn era occasiun da sa participar interactivamain.
Gia online è l’uschenumnà «Logbuch», ina sort diari cun videos, texts, intervistas ed auters formats, nua chi’ns vegn a savair dapli da la lavur dad auturas ed auturs. Preschents per il Grischun èn quest onn Reto Hänny, Romana Ganzoni e Flurina Badel.